Manifestamientu en defensa de la salú pública
#000001
Va cuatro díis Adrián Barbón acusaba a “otres comunidaes” de maltratar a los trabayaores sanitarios. Los trabayaores sanitarios d’Asturies salen mañana a la cai a denunciar el maltratu que carecen y piden a tola ciudadanía que participen en reclamar unos drechos que son de toos
#000002
Los principales hospitales asturianos lleven ya tiempu siendo escenariu de movilizaciones, protagonizaes sobre tou pol personal d’enfermería y llimpieza, pero nesta ocasión ta convocáu tol personal sanitariu asina comu tola población asturiana. La cita ye esti domingu a les 11:30 na estación de tren d’Uviéu, de onde’l manifestamientu partirá fasta’l SESPA.
#000003
Pa que los asturianos seyan coscientes de porqué deberíen acompangalos nesta revindicación son abondos estos datos: la demora media pa una consulta ye de dos meses y mediu, la metá de los facultativos asturianos atiende a más de 1.500 pacientes, la llista d’espera pa operaciones algama los 23.744 pacientes, cuasi el 17% de los asturianos que necesitó una consulta d’Atención Primaria nun pudo acceder a ella... Les cifres nun meyoren depués del andanciu, sinón que van a pior y ya naide s’estraña d’esperar una selmana pa consiguir una cita telefónica con mélicu de cabecera.
#000005